text: Barslagsmål giver værtshusforbud 
  22 juni 2014 kl. 07.09
  Tre mænd har fået bøde og udelukkelse for at komme på et værtshus i Esbjerg V, efter de kom op at slås natten til søndag.
  2 år må tre mænd vente, før de kan sætte deres ben på det samme værtshus, som de besøgte natten til søndag. Tre lokale esbjergensere på 38, 43 og 50 kom op at slås og har fået bøder for overtrædelse af restaurationsloven.
  - Manden på 43 bar også en kniv på sig med en bladlængde på 15 centimeter, så han er også blevet sigtet for overtrædelse af våbenloven, siger vagthavende hos Syd- og Sønderjyllands Politi til TV SYD.
  Kniven blev dog ikke taget i brug under slagsmålet.
  3 personer var oppe at toppes på lokal værtshus i Esbjerg. Ud over en bøde vil de også få forbud mod at komme på værtshuset i 2 år #politidk
  
  